Turajevo (Tjumena provinco)

Turajevo (; ) estas vilaĝo en Tjumena distrikto (Tjumena provinco, Rusio), parto de Jembajeva kampara municipo (). Antaŭe ĝi nomiĝis Turajevo-Jurtoj (). La apuda meandra lago nomiĝis Malcik (), nun simple Starica (, do Meandra Lago). Loĝantoj origine estis buĥaranoj.

 Geografio 
Turajevo situas ĉe la ŝoseo R-404 (norde) kaj rivero Turo (sude). La plej proksima vilaĝo estas Jembajevo, kun kiu ĝi fakte kuniĝis okcidente.

 Loĝantaro 

 Historio 

Komence de la 1860-aj jaroj tie estis 121 kortoj, en kiuj loĝis 344 viroj kaj 345 inoj. Vilaĝanoj kultivis 110 desjatinojn (120 hektarojn) da grenaj kampoj, havis 150 ĉevalojn, 140 bovinojn, 50 ŝafojn, 10 kaprojn, sed ne havis porkojn. Iuj estis registritaj kiel negocistoj en Semipalatinsko, kie ili plejparte komercis pri paperaĵoj, vendadis feraĵojn kaj gisferaĵojn al Kirgiza stepo. La paperaĵojn ili interŝanĝis en Irbito kaj la feraĵojn kaj gisferaĵojn en Jekaterinburgo kontraŭ ledoj kaj ŝafaj feloj. Kvin homoj komercis surbaze de prokuroj en  Petropavlovsko, Irbito kaj Semipalatinsko, ĉiu kontraŭ 300 ĝis 500 rublojn jare. Ĝis 28 homoj dum la Tjumena, Irbita kaj vilaĝaj foiroj komercis kiel kolportistoj de etaj varoj, gajnante po ĝis 50 rublojn. Iuj dungiĝis kiel komizoj salajrante po 70 ĝis 200 rublojn jare. La aliaj kaptadis bestojn kaj kolektadis salikajn ŝelojn por ledfabrikoj. Haveblis granda moskeo.

 Famuloj 

En Turajevo naskiĝis kaj loĝis Heroo de Sovetunio Aĥmetraŝit Aŝirbekov (1914—1944) omaĝe al kiu estas nomita la ĉefstrato. Sur lia domo estas instalita memortabulo, apud lernejo staras monumento omaĝe al li.

 Vidu ankaŭ 
 Jembajevo
 Buĥaranoj

 Referencoj 

Kategorio:Vilaĝoj de Tjumena distrikto
Kategorio:Buĥaranoj